হ্যাচারি
হ্যাচারি (ইংরেজি: Hatchery) বলতে এমন এক ধরনের জলাশয়কে বোঝায় যেখানে মাছের পোনা উৎপাদন করা হয়। হ্যাচারি হলো এক ধরনের মৎস্য খামার যেখানে প্রজনন মাছ রাখার পুকুর থাকে এবং সেখান থেকে প্রজনন মাছ গুলোকে ডিম ছাড়া, ডিম ফুটানো, শুক ও শুকোত্তর পোনা লালনের ব্যবস্থা থাকে। প্রাকৃতিক উপায়ে নদ-নদী থেকে সংগৃহীত পোনাতে অনেক জীব প্রজাতির লার্ভা বা পোনা মিশ্রিত থাকে। এছাড়া প্রাকৃতিক পোনার উৎস সমূহ দিন দিন কমে যাচ্ছে মনুষ্য সৃষ্ট বিপর্যয় এর কারণে। তাই মৎস্য চাষ করতে হলে চাষযোগ্য মাছের পোনা উৎপাদন অপরিহার্য। আর পোনা উৎপাদনের জন্য প্রয়োজন হ্যাচারি।